Lionor de Aragón (1402-1445)

**Lionor de Aragón**, nada o 2 de maio de 1402 e  finada en Toledo o 19 de febreiro de 1445), foi unha infanta aragonesa, que foi raíña consorte de Portugal polo seu matrimonio con Duarte I e, á morte deste, rexente durante parte da minoría de idade do seu fillo Afonso.

## Orixes familiares 
Era filla do rei Fernando I de Aragón e da súa esposa Lionor de Alburquerque, condesa de Alburquerque.

Por vía materna era neta de Beatriz de Portugal e, por tanto, bisneta do rei Pedro I de Portugal e Inés de Castro.

Tivo cinco irmáns e unha irmá: Afonso, María, Xoán, Henrique, Sancho e Pedro.

## Traxectoria 
### Alianza dos infantes de Aragón cos infantes de Portugal, contra Castela 
En 1428 casou co herdeiro do trono portugués, Eduardo, e foi raíña consorte de Portugal dende a ascensión de Eduardo o trono en 1433 ata a morte deste en 1438. A voda foi concertada polo seu irmán Afonso e Pedro de Noronha, arcebispo de Lisboa e fillo do conde Alfonso de Noronha. Segundo as crónicas:

Con este enlace rubricábase a alianza dos infantes de Aragón cos infantes de Portugal contra o rei de Castela e os que levaban o cargo do goberno da súa persoa e estado (ou, o que é o mesmo, contra o condestable Álvaro de Luna). Ó paso do séquito da infanta camiño de Portugal por Valladolid, onde residía a corte nese momento, celebráronse xustas e correron lanzas con notable esplendor e boato na honra do acontecemento até que se reemprendeu a marcha o 21 de xullo de 1428.

### Morte do rei Duarte 
Trala morte do su esposo o rei Eduardo, foi designada polas Cortes de Torres Novas de 1438 rexente do reino durante a minoría do primoxénito e herdeiro, Afonso, que nese momento tiña só seis anos. Este feito provocou os receos dos grandes do reino, que formaron un partido arredor do infante Pedro, ó que atribuían mellor dereito para exercer a rexencia. Nas Cortes de Lisboa de 1439, Lionor foi obrigada a abandonar o cargo de rexente do reino, que lle foi encomendado a Pedro de Portugal, tío do neno.

[miniatura|300px|Sepulcro dos reis [Duarte I de Portugal e Lionor de Aragón no Mosteiro de Batalha.]]

## Morte e sepultura 
Lionor retirouse a Castela e faleceu no mosteiro de Santo Domingo el Real de Toledo o 19 de febreiro de 1445, envelenada —en opinión de Jerónimo de Zurita— polo Condestable de Castela.

Recibiu sepultura no convento de Santa María da Vitoria en Batalha.

## Descendencia 
Do seu matrimonio co rei Duarte naceron varios fillos, aínda que só algúns chegaron a adultos:

*Afonso, que reinaría en Portugal co nome de Afonso V;
*Fernando, pai do rei Manuel I de Portugal;
*Lionor, esposa do emperador Frederico III de Habsburgo;
* Catarina, relixiosa e escritora
*Xoana, segunda esposa de Henrique IV de Castela.

## Devanceiros de Lionor de Aragón 

## Notas 
## Véxase tamén 
### Bibliografía 
* 
* 
* 
* Ventura, Margarida Garcez & Araujo, Julieta (2011): *D. Leonor de Aragão: A Triste Rainha - 1402(?)-1445*. Lisboa / Vila do Conde: Academia Portuguesa da História / QuidNovi. ISBN 978-98-9554-792-0. 
* Rodrigues, Ana Maria S. A. (2013): *As Tristes Rainhas. Leonor de Aragão - Isabel de Coimbra*. Lisboa: Temas e Debates. Bertrand Editora ISBN 978-98-9644-238-5.